རྒྱ་གར་ཀོང་རེ་སི་སྲིད་དོན་ཚོགས་པའི་ཚོགས་གཙོ་ར་ཧོལ་གྷན་དྷི་ལགས་ཀྱིས།ཀ་ཤི་མེར་གྱི་དྲང་བདེན་གྱི་འབོད་སྒྲར་གྱུར་བའི་རྩོམ་སྒྲིག་པ་ཁོང་ལྐོག་གསོད་ཐེབས་པར་འགྱོད་སེམས་དབང་མེད་དུ་ཤོར་སོང་།ཇ་མོ་ཀ་ཤི་མེར་ཁུལ་དུ་དྲང་བདེན་དང་ཞི་གནས་ཡོང་བར་ཁོས་སྙིང་སྟོབས་ཞུམ་པ་མེད་པར་དྲང་བདེན་རྩད་ཡོད་པ་རེད།དེ་བས་ངས་ཁོང་གི་བཟའ་མི་བུ་ཕྲུག་ཚོར་སེམས་གཏིང་ནས་གདུང་སེམས་མཉམ་སྐྱེད་ཞུ་རྒྱུ་ཡིན།ཞེས་བརྗོད།དེ་བཞིན།ཇ་མོ་ཀ་ཤི་མེར་གྱི་སྤྱི་ཁྱབ་བློན་ཆེན་མེཧ་བྷོ་བྷ་མོ་ཧྥི་ཊི་ལགས་ཀྱིས།ཉིན་འགའི་ཡར་སྔོན་དུ་ཁོང་ང་ལ་ཐུག་ཏུ་སླེབས་བྱུང་།ད་ལྟ་ཁོང་འདས་གྲོངས་སུ་ཕྱིན་པ་ནི་བསམ་ཡུལ་ལས་འདས་པ་ཆགས་སོང་།ཞེས་བརྗོད་ཡོད་འདུག